Ennakkosuosikkina Etelä-Carolinan esivaaliin lähteneen miljardööri Donald Trumpin voitto vahvistaa hänen asemiaan kamppailussa republikaanien presidenttiehdokkuudesta. Sen sijaan vajaan 8 prosentin äänisaaliin kerännyt Jeb Bush jättää presidenttikisan kesken.

Republikaanien Etelä-Carolinan esivaalissa Donald Trumpin äänisaalis oli yli 32 prosenttia.

Trumpin pahimmat kilpailijat, texasilainen senaattori Ted Cruz ja floridalainen senaattori Marco Rubio kävivät tasaväkistä kamppailua kakkossijasta.

Molemmat keräsivät lopulta runsaan 22 prosentin äänisaaliin.

Jeb Bush päätyi neljänneksi. Hän sai alle 8 prosenttia äänistä. Se riitti Bushille ja hän päätti luopua ehdokkuudesta.

69-vuotiaan Trumpin voiton kulkua ei katkaissut edes sanasota Paavin kanssa.

Lähteet: Reuters, AFP